stanford-oval/wikipedia huggingface dataset:
La Crosse (Wisconsin)
Aiheesta muualla

Kuvia tai muita tiedostoja aiheesta La Crosse (Wisconsin) Wikimedia Commonsissa
Norma Beecroft

Norma Marian Beecroft (11. huhtikuuta 1934 Oshawa, Ontario – 19. lokakuuta 2024) oli kanadalainen säveltäjä. Hän opiskeli säveltämistä ensin Torontossa John Weinzweigin johdolla ja sittemmin Yhdysvalloissa sekä Euroopassa. Beecroftista tuli yksi Kanadan aktiivisimmista varhaisista elektroakustisen musiikin tekijöistä.
Vuonna 1971 Beecroft oli mukana perustamassa Toronton New Music -konserttitapahtumaa, jonka puheenjohtajana hän toimi kahden vuosikymmenen ajan.
Ville Itälä

| Ville Itälä |
| --- | --- |
 Itälä heinäkuussa 2018.
Suomen pääministerin sijainen
 Lipposen II hallitus 30.8.2001–17.4.2003  
Edeltäjä:  Sauli Niinistö
Seuraaja:  Antti Kalliomäki
Suomen sisäasiainministeri
 Lipposen II hallitus 1.9.2000–17.4.2003  
Edeltäjä:  Kari Häkämies
Seuraaja:  Kari Rajamäki
Euroopan parlamentin jäsen
 20.7.2004–29.2.2012  
Seuraaja:  Petri Sarvamaa
Kansallisen Kokoomuksen puheenjohtaja
 2001–5.6.2004  
Edeltäjä:  Sauli Niinistö
Seuraaja:  Jyrki Katainen
Kansanedustaja
 24.3.1995–20.7.2004  
Ryhmä/puolue:  Kansallisen kokoomuksen eduskuntaryhmä
Vaalipiiri:  Varsinais-Suomen vaalipiiri
Henkilötiedot
Syntynyt: 10. toukokuuta 1959 (ikä 65) Luumäki
Ammatti:  asianajaja
Puoliso:  Sari Itälä (vih. 2002)
Tiedot
Puolue:  Kansallinen Kokoomus
Ville Heimo Antero Itälä (s. 10. toukokuuta 1959 Luumäki) on suomalainen varatuomari, EU-virkamies ja entinen poliitikko, joka toimi Kansallisen Kokoomuksen puheenjohtajana vuosina 2001–2004. Sen jälkeen hänet valittiin  Euroopan parlamentin jäseneksi vuoden 2004 vaaleissa. Hän luopui parlamenttipaikastaan tultuaan valituksi Euroopan tilintarkastustuomioistuimen jäseneksi vuonna 2012. Itälä siirtyi elokuun alusta 2018 Euroopan petostentorjuntaviraston Olafin pääjohtajaksi.
Tausta

Itälä valmistui oikeustieteen kandidaatiksi vuonna 1989 ja sai varatuomarin arvon vuonna 1991. Hän työskenteli muun muassa vuosina 1984–1986 useita jaksoja Pöytyän piirin vastaavana nimismiehenä sekä vuosina 1985–1988 Naantalin vastaavana poliisimestarina ja kaupunginviskaalina. Asianajotoimistossa Itälä aloitti työt vuonna 1988 ja suoritettuaan asianajajatutkinnon 1995 hän alkoi toimia omassa yrityksessään Sumentola, Suominen & Itälä Oy:ssä.
Itälän vanhemmat olivat metsänhoitaja Matti Juhani Itälä ja kotirouva Ulla Unelma Sipilä. Liberaalipoliitikko  ja entinen opetusministeri Jaakko Itälä ja talousneuvos, toimitusjohtaja Jouko Itälä ovat Ville Itälän setiä.
Poliittinen ura

Itälä toimi Turun kaupunginvaltuutettuna 1985–1996 sekä kaupunginhallituksen jäsenenä 1992 ja edelleen kaupunginhallituksen puheenjohtajana vuosina 1993–1995.
Kansanedustajana Itälä oli vuosina 1995–2004. Hän toimi perustuslakivaliokunnan puheenjohtajana 1996–2000 sekä suuren valiokunnan puheenjohtajana 2003–2004. Itälä oli sisäasiainministerinä vuosina 2000–2003 ja pääministerin sijainen 2001–2003 Lipposen toisessa hallituksessa. Itälä valittiin Euroopan parlamenttiin vuoden 2004 vaaleissa. Hän toimi EPP–ED-ryhmän varapuheenjohtajana vuosina 2004–2007. Hän oli budjettivaliokunnan ja Japanin suhteista vastaavan valtuuskunnan jäsen sekä kansalaisvapauksien sekä oikeus- ja sisäasioiden valiokunnan ja EU:n ja Venäjän parlamentaarisen yhteistyövaliokunnan valtuuskunnan varajäsen.
Itälä oli kokoomuksen puoluevaltuuston jäsen 1985–1990 ja varapuheenjohtaja 1999–2001. Hänet valittiin puheenjohtajaksi vuonna 2001, ja hän erosi kokoomuksen johdosta 2004. Itälän seuraajaksi valittiin kokoomuksen silloinen varapuheenjohtaja Jyrki Katainen Seinäjoen puoluekokouksessa 5. kesäkuuta 2004.
Itälän johdolla kokoomus kärsi vaalitappion vuoden 2003 eduskuntavaaleissa, jolloin kokoomus menetti kuusi paikkaa niistä seitsemästä lisäpaikasta, jotka se oli saanut Sauli Niinistön johdolla vuoden 1999 eduskuntavaaleissa. Puolue joutui oppositioon ensi kerran sitten Sorsan IV hallituksen (1983–1987).
Itälän eron jälkeen spekuloitiin, että televisiosarja Itse valtiaat olisi aiheuttanut. Sarjassa Itälä esitettiin lapsellisena, täysistunnoissa nukkuvana, Turun murretta vääntävänä typeryksenä. Kokoomuksen Nuorten Liitto (KNL) vaati peräti ohjelman hyllyttämistä. Vastoin myöhempää uutisointia Itälä ei koskaan syyttänyt ohjelmaa julkisuuskuvastaan tai poliittisen uransa alamäestä. Hän oli sanonut toimittajalle, että ohjelmalla oli varmaan jotain vaikutusta hänen julkisuuskuvalleen, mutta ei ohjelmaa siitä voi syyttää. Tämän Itälän vastauksen Ilta-Sanomat tulkitsi otsikoksi "Itälä: Itse Valtiaat -ohjelma vahingoitti imagoani", mikä jäi elämään julkisuudessa.
Vuoden 2009 europarlamenttivaaleissa Itälä sai 66 033 ääntä. Hän jatkoi Euroopan parlamentin jäsenenä maaliskuuhun 2012, jolloin hän aloitti Euroopan tilintarkastustuomioistuimen jäsenenä. Itälän paikalle europarlamenttiin nousi Petri Sarvamaa.
Yksityiselämä

Itälä meni naimisiin erikoissairaanhoitajana työskennelleen Sari Pihalan kanssa maaliskuussa 2002. Parilla on kaksi yhteistä lasta, minkä lisäksi Itälällä on edellisestä avioliitostaan yksi poika.
Dailymotion

| Dailymotion |
| --- | --- |

Tunnuslause:  Regarder, publier, partager et copier... (Katso, julkista, jaa ja kopioi...)
Yritysmuoto:  yksityinen
Perustettu:  15. marraskuuta 2005
Toimitusjohtaja:  Didier Rappaport
Avainhenkilöt:  Benjamin Bejbaum Olivier Poitrey Mark Zaleski
Kotipaikka:  Pariisi, Ranska
Toiminta-alue:  internet
Tuotteet:  internet-palvelut
Henkilöstö:  80
Kotisivu:  dailymotion.com
Infobox OKVirheellinen NIMI-arvo: 
Dailymotion on ranskalaislähtöinen Internetin videolevityssivusto. Sivusto perustettiin 15. maaliskuuta 2005, kuukausi Internetin suosituimman videolevityssivuston YouTuben perustamisen jälkeen.
Uusia videoita lisätään palveluun päivittäin noin 16 000 kappaletta ja videoita katsotaan 26 miljoonaa kertaa päivässä.
Palvelun videoissa käytetään nykyaikaista HD-tekniikkaa.
Eri maiden versioita

| Maa | URL | Kieli |
| --- | --- | --- |
|  Maailma | http://www.dailymotion.com/ |  |
|  Yhdysvallat | http://www.dailymotion.com/us | englanti |
|  Yhdistynyt kuningaskunta | http://www.dailymotion.com/gb | englanti |
|  Kanada | http://www.dailymotion.com/ca-en / fr | englanti ja ranska |
|  Ranska | http://www.dailymotion.com/fr | ranska  |
|  Saksa | http://www.dailymotion.com/de | saksa |
|  Alankomaat | http://www.dailymotion.com/nl | hollanti |
|  Itävalta | http://www.dailymotion.com/de | saksa |
|  Espanja | http://www.dailymotion.com/es | espanja  |
|  Italia | http://www.dailymotion.com/it | italia |
|  Tanska | http://www.dailymotion.com/dk | tanska |
|  Ruotsi | http://www.dailymotion.com/se | ruotsi  |
|  Puola | http://www.dailymotion.com/pl | puola       |
Aiheesta muualla

Wikimedia Commonsissa on kuvia tai muita tiedostoja aiheesta .
Dailymotion Video Embed Generator (englanniksi)
Tematsepaami

| --- | --- |


Tematsepaami
Systemaattinen (IUPAC) nimi
7-kloori-1,3-dihydro- 3-hydroksi-1-metyyli-5-fenyyli- 1,4-bentsodiatsepin-2-oni
Tunnisteet
CAS-numero: 846-50-4
ATC-koodi: N05CD07
PubChem CID: 5391
DrugBank: APRD00676
Kemialliset tiedot
Kaava: C16H13N2ClO2 
Moolimassa: 300,7 g/mol
Farmakokineettiset tiedot
Hyötyosuus: 96 %
Metabolia: hepaattinen
Puoliintumisaika: 8–20 tuntia
Ekskreetio: renaalinen
Terapeuttiset näkökohdat
Raskauskategoria:  X(US) 
Reseptiluokitus:  Class C (UK)  Schedule IV(US) 
Antotapa: oraalinen
Tenox-lääkkeen myyntipakkauksia.
Tenox 20 mg -tabletteja
Tematsepaami eli 3-hydroksidiatsepaami on bentsodiatsepiineihin kuuluva lääkeaine. Tematsepaamia myydään Suomessa valmistenimellä Tenox. Tematsepaami on suhteellisen nopeavaikutteinen, jonka vuoksi sitä yleensä käytetään nukahtamisvaikeuksien hoitamiseen. Tematsepaami myös pidentää unen kestoa ja vähentää heräilyä kesken unen. Tematsepaamia voidaan käyttää väliaikaisesti myös ahdistuneisuuden ja jännittyneisyyden hoitoon.
Kuten kaikki bentsodiatsepiinit, suurina annoksina tematsepaami on hengenvaarallinen, etenkin alkoholin tai muiden keskushermostoon vaikuttavien lääkkeiden kanssa.
Aiheesta muualla

Kuvia tai muita tiedostoja aiheesta Tematsepaami Wikimedia Commonsissa
Kouristuksen estolääkkeet
| GABAergiset |
| --- | --- |
GABAAR PAM:  Barbituraatit: barbeksakloni • fenobarbitaali • metarbitaali • metyylifenobarbitaali • pentobarbitaali • primidoni • Karbamaatit: felbamaatti • Bentsodiatsepiinit: diatsepaami • klobatsaami  • klonatsepaami • kloratsepaatti • loratsepaami • midatsolaami • nimetatsepaami • nitratsepaami • tematsepaami • Muut: bromidi (kaliumbromidi, natriumbromidi) • imepitoiini • paraldehydi • stiripentoli
GABA-T -inhibiittorit:  Rasvahapot (ja liittyvät): valproaatti • valpromidi • valproaatti pivoksiili • vigabatriini
Muut:  GABAR-reseptorinaktivoijat: progabidi • GAT-1 -inhibiittorit: tiagabiini
| Kanavamodulaattorit |
| --- | --- |
Natrium-salpaajat:  Hydantoiinit: etotoiini • fenytoiini • fosfenytoiini • mefenytoiini • Karboksamidit: eslikarbatsepiiniasetaatti • karbamatsepiini • okskarbatsepiini • Muut: lakosamidi • lamotrigiini • rufinamidi • topiramaatti • tsonisamidi
Kalsium-salpaajaat:  Oksatsolidiinidionit: etadioni • parametadioni • trimetadioni • Suksinimidit: etosuksimidi • fensuksimidi • mesuksimidi • Gabapentinoidit: gabapentiini • pregabaliini
Kalium-avaajat:  retigabiini
| Muut |
| --- | --- |
Hiilihappoanhydraasi-inhibiittorit:  Sulfonamidit: asetatsolamidi • etoksotsolamidi • sultiaami
Muut:  beklamidi • brivarasetaami • etirasetaami • kannabidioli • levetirasetaami • perampaneeli
Earl Holliman

Earl Holliman vuonna 1950
Earl Holliman (11. syyskuuta 1928 Delhi, Louisiana – 25. marraskuuta 2024 Los Angeles, Kalifornia) oli yhdysvaltalainen näyttelijä. Hänellä oli pehmeä ääni, ja hän esitti usein sivuosia seikkailijoina ja miehekkäinä miehinä. Hän voitti parhaan miessivuosan esittäjän Golden Globen roolistaan elokuvassa Sateentekijä (1956).
Hänellä on tähti Hollywood Walk of Famella.
Aiheesta muualla

Wikimedia Commonsissa on kuvia tai muita tiedostoja aiheesta .
Earl Holliman Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki 
Muut:  NARA  SNAC  IdRef
Cygnus CRS OA-4

Cygnus CRS OA-4 (myös Orbital Sciences CRS Flight 4 tai aiemmin CRS Orb-4) oli Orbital ATK:n neljäs onnistunut rahtilento kansainväliselle avaruusasemalle. Orbital ATK:n Cygnus-rahtikapseli laukaistiin United Launch Alliancen (ULA) Atlas V -raketilla. Laukaisu tapahtui viivästysten jälkeen 6. joulukuuta 2015 kello 21.44 UTC-aikaa, ja kapseli telakoitui avaruusasemaan kahta päivää myöhemmin. Cygnus oli 72 päivää telakoituna asemaan ennen irrottamistaan 19. helmikuuta 2016. Kapseli pudotettiin kiertoradalta päivää myöhemmin noin kello 16 UTC-aikaa, ja se paloi suunnitellusti Maan ilmakehässä. Lento kuului NASAn Commercial Resupply Services -ohjelmaan.
Lento

Cygnus-kapseli laukaistiin United Launch Alliancen Atlas V 401 -raketilla, sillä Orbital ATK:n oma Antares-raketti räjähti edellisellä rahtilennolla lokakuussa 2014. Ensimmäisen laukaisuyrityksen oli tarkoitus tapahtua 3. joulukuuta 2015 kello 22.55 UTC-aikaa auenneen laukaisuikkunan aikana Cape Canaveral Air Force Stationin laukaisukompleksilta 41. Laukaisua jouduttiin kuitenkin lykkäämään huonon sään takia seuraavalle päivälle, jolloin aikaikkuna aukesi kello 22.33 UTC-aikaa. Kaikki ikkunan aikana tehdyt laukaisuyritykset jouduttiin keskeyttämään voimakkaiden tuulien takia, ja laukaisua lykättiin edelleen aikaikkunan sulkeuduttua kello 23.03 UTC-aikaa. Päivää myöhemmin laukaisua päätettiin jälleen lykätä liian voimakkaiden tuulien takia ennen aikaikkunan aukeamista. Seuraava laukaisuikkuna aukesi 6. joulukuuta kello 21.44 UTC-aikaa.
Laukaisu onnistui suoraan ikkunan auetessa, ja raketti nosti Cygnus-kapselin onnistuneesti kiertoradalle. Kahden päivän kiertoradan säätämisen jälkeen kapseli saavutti avaruusaseman, johon se telakoitiin aseman roboottikäsivartta käyttäen.
Kapseli irrotettiin avaruusasemasta kello 12.26 UTC-aikaa sen oltua telakoituna kaikkiaan 72 päivää. Kiertoradalta poistaminen ja kapselin tarkoituksellinen tuhoutuminen ilmakehässä oli tarkoitus tapahtua seuraavana päivänä kello 15–19 välisenä aikana UTC-aikaa. Orbital ATK vahvisti myöhemmin kapselin palaneen suunnitellusti ilmakehässä noin kello 16 UTC-aikaa.
Kuorma

Kapseli vei asemalle noin 3 500 kilogrammaa rahtia. Kokonaisuudessaan kapseli kuormineen painoi noin 7 492 kilogrammaa, mikä tekee siitä raskaimman Atlas V -raketilla laukaistun hyötykuorman.
Kuorma > Rahtiluettelo

Lähde:
1 200 kg miehistötarpeita
1 010 kg avaruusaluksen osia
850 kg tieteelliseen tutkimukseen käytettävää materiaalia
870 kg tietotekniikkaa
230 kg avaruuskävelytarpeita
Aiheesta muualla

Kuvia tai muita tiedostoja aiheesta Cygnus CRS OA-4 Wikimedia Commonsissa
NASA Commercial Resupply Launch hub
Altas V nousee laukaisualustalta 6. joulukuuta 2015.
Cygnus-kapseli NASAn Space Station Processing Facility -rakennuksessa.
Worry About Me

| ”Worry About Me” Ellie Goulding ft>  Blackbear |
| --- | --- | --- |

Singlen tiedot
 Albumilta: Brightest Blue
 Julkaistu: 13. maaliskuuta 2020
 Formaatti: digitaalinen lataus, suoratoisto
 Tuottaja(t): Ilya Salmanzadeh
 Tyylilaji: pop, trap
 Kesto: 02.59
 Levy-yhtiö: Polydor Records
Ellie Gouldingin muut singlet
| ”River” 2019 | ”Worry About Me” 2020 | ”Power” 2020 |
Blackbearin muut julkaisut
| ”No Service in the Hills” 2020 | ”Worry About Me” 2020 | ”Go Dumb” 2020 |
Worry About Me on brittiläisen laulajan-lauluntekijän Ellie Gouldingin musiikkikappale, jolla vierailee myös yhdysvaltalainen laulaja Blackbear. Sen julkaisi Polydor Records Gouldingin tulevan neljännen, Brightest Blue-studioalbumin neljäntenä singlenä 13. maaliskuuta 2020. Kappaleen ovat sanoittaneet Goulding, Blackbear, Ilya Salmanzadeh, Peter Svensson ja Savan Kotecha, joista Ilya myös tuotti sen. Kappaleen julkaisua jouduttiin vauhdittamaan maaliskuun 2020 alussa tapahtuneen nettivuodon takia. Kappaleen musiikkivideon ohjasi Emil Nava ja se julkaistiin Gouldingin YouTube-kanavalla muutama tunti ennen singlejulkaisua.
"Worry About Me" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Israelissa ja Uudessa-Seelannissa. Goulding on esittänyt kappaleen livenä muun muassa vuoden 2020 Global Awardsissa 5. maaliskuuta ja Jimmy Kimmel Live!:ssä 5. toukokuuta 2020.
Käännös suomeksi
Wyndham Deedes

Wyndham Deedes
Wyndham Henry Deedes (10. maaliskuuta 1883 – 2. syyskuuta 1956) oli Britannian armeijan upseeri ja siviilivirkamies. Hän toimi muun muassa Palestiinan brittiläisen mandaatin korkeana edustajana (Chief secretary).
Deedesin perustama Anglo-Israel Association myöntää vuosittain hänen kunniaksi opiskelustipedenjä brittiläisistä yliopistoista valmistuneille henkilöille jatko-opiskeluun Israelissa.
Käännös suomeksi
Kakarat

| Kakarat |
| --- | --- |
 Kuvakaappaus ensimmäisen kauden 1. osan alkuteksteistä.
Tyyli:  draama
Kestoaika:  40 minuuttia
Pääosissa:   Elli Melasniemi  Vincent Kinnunen  Sanna Hietala  Kai Bäckström  Sari Havas  Mats Långbacka 
Alkuperämaa:   Suomi
Alkuperäiskieli:  suomi
Verkko:  Yle Areena, Yle TV2
Julkaistu:  2020/2022/2023
Jaksoja:  12+8+8
Tuotanto
Tuottaja(t):   Essi Tuukkanen (Zodiak)  Suvi Mansnerus (Yle)  Samu Reijonen (Yle) 
Vastaava(t) tuottaja(t):  Teea Hyytiä (Zodiak)
Ohjaaja(t):   Markus Lehmusruusu  Juho Kuosmanen 
Käsikirjoittaja(t):   Pääkäsikirjoittaja:  Terhi Arola   Jaksokäsikirjoittajat:  Jyrki Väisänen  Vilja Autiokyrö 
Säveltäjä(t):  Antti Lehtinen
Leikkaaja(t):   Jari Heikkinen  Markus Leppälä 
Lavastaja(t):  Pirjo Rossi
Kuvaaja(t):  Hannu-Pekka Vitikainen
Tuotantoyhtiö(t):  Zodiak Finland
Aiheesta muualla
IMDb 
Kakarat on suomalainen draamasarja. Sitä esitettiin kolmen tuotantokauden ajan Yle TV2:lla 1. tammikuuta 2020 alkaen. Samana päivänä sen ensimmäinen kausi julkaistiin kokonaisuudessaan Yle Areenassa, toinen kausi 3. kesäkuuta 2022 ja kolmas kausi 24. lokakuuta 2023. Ensimmänen kausi koostuu 12 jaksosta, toinen ja kolmas kahdeksasta. Sarjan pääkäsikirjoittajana toimi Terhi Arola. Ensimmäisen kauden jaksojen ohjaajia olivat Juho Kuosmanen (jaksot 1–4) ja Markus Lehmusruusu (jaksot 5–12). Toisen kauden jaksot ohjasi Laura Joutsi.
Ensimmäisellä kaudella sarjan keskiössä on kaksi perhettä: duunarihenkiset Oksaset sekä varakkaammat Sundströmit. Perheiden nuoret aikuiset Asta ja Joona seurustelevat. Barcelonasta Suomeen palaavaa Joonaa odottaa lentokentällä poliisi, sillä hän on sekoittanut armeijan aloituspäivänsä. Pian sen jälkeen Asta puolestaan huomaa olevansa raskaana. Astan nuoremmalla veljellä Eerolla on teini-iän ongelmia ja Astan vanhemmat yrittävät saada vielä yhtä lasta. Joonan isällä on alkoholiongelma ja Joonan ydinfyysikkoäiti työskentelee burn outin partaalla. Kausi kuvattiin keväällä 2019.
Sarja sijoittuu Loviisaan.
Jaksot

| Jakso | Nimi | Julkaisu Yle Areenassa | Ensiesitys Yle TV2:lla | Ikäraja |
| --- | --- | --- | --- | --- |
| 1 | Barcelona | 1. tammikuuta 2020 | 1. tammikuuta 2020 |   |
| 2 | Keskeytys | 1. tammikuuta 2020 | 8. tammikuuta 2020 |   |
| 3 | Epätoivo | 1. tammikuuta 2020 | 15. tammikuuta 2020 |    |
| 4 | Voimala | 1. tammikuuta 2020 | 22. tammikuuta 2020 |   |
| 5 | Pako | 1. tammikuuta 2020 | 29. tammikuuta 2020 |   |
| 6 | Perusmutsi | 1. tammikuuta 2020 | 5. helmikuuta 2020 |    |
| 7 | Hengitä | 1. tammikuuta 2020 | 12. helmikuuta 2020 |    |
| 8 | Irtiotto | 1. tammikuuta 2020 | 19. helmikuuta 2020 |    |
| 9 | Vapautus | 1. tammikuuta 2020 | 26. helmikuuta 2020 |    |
| 10 | Karkuri | 1. tammikuuta 2020 | 4. maaliskuuta 2020 |  |
| 11 | Viraali | 1. tammikuuta 2020 | 11. maaliskuuta 2020 |   |
| 12 | Kohtaus | 1. tammikuuta 2020 | 18. maaliskuuta 2020 |    |
Aiheesta muualla

Kakarat Yle Areenassa
| n k Juho Kuosmanen |
| --- | --- |
Pitkät elokuvat (ohjaus):  Hymyilevä mies (2016)  Hytti nro 6 (2021) 
TV-sarjat (ohjaus):  Kakarat (2020) 
Lyhytelokuvat (ohjaus):  Galaxien Ritari (2006)  Kestomerkitsijät (2007)  Kaupunkilaisia (2008)  Taulukauppiaat (2010)  Romu-Mattila ja kaunis nainen (2012)  Hevoshullu (2013)  Salaviinanpolttajat (2017)
Kaukokulkeutuminen

Kaukokulkeutuminen tarkoittaa haitallisten aineiden, kuten happamoittavien ilmansaasteiden, lyijyn, radioaktiivisen saasteen tai muiden epäpuhtauksien, leviämistä päästölähteistä pitkiä matkoja laajoille alueille.
Kaukokulkeutumista koskevan yleissopimuksen allekirjoittajamaat (vihreällä).
Yleisimmin kaukokulkeutumisella tarkoitetaan ilman epäpuhtauksien leviämistä. Sitä koskee Genevessä vuonna 1979 Yhdistyneiden kansakuntien Euroopan talouskomission puitteissa tehty yleissopimus, joka tuli voimaan vuonna 1983 ja jonka Suomikin on ratifioinut. Valtiosta toiseen tapahtuvalla ilman epäpuhtauksien kaukokulkeutumisella tarkoitetaan sopimuksessa sellaisten haitallisten aineiden leviämistä, jotka fyysisesti ovat kokonaan tai osittain peräisin tietyn valtion kansallisen lainkäyttövallan alueelta ja joiden haitalliset vaikutukset ulottuvat toisen valtion lainkäyttövallan alueelle niin kauas, ettei yksittäisten päästölähteiden tai -lähderyhmien vaikutuksia voi erottaa toisistaan.
Kaukokulkeutumisen yleissopimusta on täydennetty useilla lisäpöytäkirjoilla, joissa säädetään muun muassa epäpuhtauksien tarkkailua ja arviointia koskevasta laajasta eurooppalaisesta yhteistyöohjelmasta (EMEP). Ohjelma on ollut erityisen menestyksekäs happamoittavan laskeuman vähentämisen kannalta.
EMEPin kaukokulkeumamallien tulosten mukaan esimerkiksi Tampereen seudun nitraattityppilaskeumasta noin 80 % ja kokonaistyppilaskeumasta noin 75 % on ulkomaisten päästöjen eli kaukokulkeutumisen aiheuttamaa. Kokonaistyppilaskeuma oli Tampereen seudulla keskimäärin lähes 0,6 g(N)/m² vuonna 1999. Typen vuosittainen kokonaislaskeuma on Etelä-Suomessa nykyisin 0,4–0,6 g/m² eli 4–6 kg/ha, josta suurin osa on kaukolaskeumaa. Laskeuma ylittää monin paikoin herkimmille metsämaille ja vesistöille määritellyt kriittiset kuormitusarvot. Voimakas typpilaskeuma rehevöittää metsien kasvustoa, ja heikommat lajit kärsivät.
Typpilaskeuman ohella kaukokulkeutuminen vaikuttaa Suomessa merkittävästi etenkin pienhiukkasten ja otsonin pitoisuuksiin. Pienhiukkasten viipymäajat ilmakehässä ovat sateettomissa oloissa vuorokausista viikkoihin ja kulkeutumismatkat sadoista tuhansiin kilometreihin. Esimerkiksi pääkaupunkiseudulla keskimäärin vain alle puolet ilman pienhiukkasista on peräisin paikallisista lähteistä, ja suurin osa on kaukokulkeutuneita hiukkasia.
Aiheesta muualla

Convention on Long-range Transboundary Air Pollution
European Monitoring and Evaluation Programme
Jouko Itälä

Jouko Kauko Itälä (21. joulukuuta 1916 Mäntsälä – 20. heinäkuuta 1990 Helsinki) oli suomalainen toimitusjohtaja ja talousneuvos. Hän palveli jatkosodan aikana suomalaisessa SS-vapaaehtoispataljoonassa ja oli mukana 1944–1945 Suomessa toimineessa saksalaismielisessä vastarintaliikkeessä.
Nuoruus

Jouko Itälän vanhemmat olivat maatalousteknikko Juho Artturi Itälä ja Aino Maria Haikkola. Hän pääsi ylioppilaaksi 1937 ja valmistui valtiotieteen maisteriksi Helsingin yliopistosta vuonna 1956.
Waffen-SS

Kesällä 1941 itälä liittyi suomalaiseen SS-vapaaehtoispataljoonaan jossa hän yleni SS-Hauptsturmführeriksi. Hän toimi vuodesta 1942 Saksassa kouluttajana ja hän jäi sinne vielä senkin jälkeen kun suomalainen SS-pataljoona kotiutettiin kesäkuun alussa 1943. Suomen irtauduttua sodasta syyskuussa 1944 Itälä olisi halunnut palata Suomeen, mutta hänet määrettiin SS-Nord-divisioonan yhteysupseeriksi Pohjois-Suomeen.
Lapin sota

Lokakuun alussa 1944 Lapin sodan aikana Itälä ja SS-Untersturmführer Claes Purjo saapuivat Norjan kautta Rovaniemelle värväämään saksalaisten vangeiksi joutuneita suomalaisia sotilaita SS-joukkoihin. Suomalaisia saatiin värvättyä noin 70 ja heitä koulutettiin Kongsvingerin pikkukaupungin linnoituksessa Norjassa. Itälä toimi komppanian vahvuisen joukon johtajana. Osa värvätyistä lähetettiin koulutukseen Saksaan. Saksan antauduttua toukokuussa 1945 Itälä joutui norjalaisten vangiksi.
Sotavankeus

Sotavankeudessa Jouko Itälä oli vangittuna Norjassa aina kevääseen 1946 saakka, jolloin hän pääsi palaamaan Suomeen. Suomessa hänet tuomittiin oikeudessa 14 kuukaudeksi kuritushuoneeseen, jonka tuomion hän istui Turun lääninvankilassa.
Sotien jälkeen

Itälä oli Vallilan puutavara Oy:n konttoripäällikkönä 1951–1956, Kosan Oy:n hallinnollisena päällikkönä 1957–1958 sekä Oy Sanitol Ab:ssä varatomitusjohtajana 1958–1968 ja toimitusjohtajana vuodesta 1968. Hän oli myös Cederroth Oy:n (entinen Sanitol) hallituksen jäsenenä vuodesta 1978. Itälä sai talousneuvoksen arvon 1977.
Perhe

Jouko Itälä oli naimisissa vuodesta 1942 Eila Tellervo Juurisen kanssa. Ministeri Jaakko Itälä on Jouko Itälän nuorempi veli. Jouko Itälä on myös kansanedustaja Ville Itälän setä.
Hillevi Blylods

Hillevi Blylods (24. helmikuuta 1932 Ludvika – 19. lokakuuta 2024) oli ruotsalainen ooppera- ja konserttilaulaja, äänialaltaan sopraano.
Blylods opiskeli Tukholmassa Arne Sunnegårdhin ja Joel Berglundin sekä Saksan Essenissä Clemens Kaiser-Bremen johdolla. Hän lauloi Ruotsin kuninkaallisen oopperan kuorossa vuosina 1961–1965 ja oli kiinnitettynä sen solistiksi vuosina 1968–1985. Blylods debytoi kuninkaallisessa oopperassa solistina kreivittären roolissa Figaron häissä. Blylods on tehnyt vierailevia esiintymisiä Edinburghissa, Moskovassa ja Kööpenhaminassa.
Kreivittären lisäksi Blylodsin oopperarooleihin kuuluivat muiden muassa Micaëla (Carmen), Eurydike (Orfeus ja Eurydike), Antonia (Hoffmannin kertomukset), Morgana (Alcina), Fiordiligi (Così fan tutte), Pamina (Taikahuilu) ja Sophie (Ruusuritari).
Luettelo televisiosarjan Ville Vallaton jaksoista

Tämä sivu sisältää luettelon Ville Vallaton -televisiosarjan jaksoista.